
Agatha Christie nyomdokain

Dolgozatomban Sir Steve Stevenson Agatha nyomoz című könyvsorozatából A fáraó rejtélye című első rész elemzésével foglalkozom. A regény, ahogy a sorozat többi része is, több ponton keresztül kapcsolódik Agatha Christie, a krimi koronázatlan királynőjének műveihez. A művet több perspektívából megközelítve járom körbe, miközben arra próbálok rámutatni, hogyan utal Stevenson az írónő szövegvilágára. Ezek a nézőpontok érintik a detektívtörténet és az ifjúsági krimi műfaját, Agatha Christie műveit és a női valamint gyermeknyomozók karaktereit. Mindezek mellett a teljes regénysorozatra jellemző műfaji és szerkezeti sajátosságokat is ismertetem. Célom a tematikus és intertextuális összefüggések feltárása és értelmezése.



